Απόφαση της Επιτροπής Πολιτικής και Ασφάλειας ΠΓΔΜ/4/2003 της 17ης Ιουνίου 2003 για την τροποποίηση της απόφασης ΠΓΔM/3/2003 όσον αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (2003/499/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: την κοινή δράση 2003/92/ΚΕΠΠΑ, της 27ης Ιανουαρίου 2003, σχετικά με τη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας(1), και ιδίως το άρθρο 8 παράγραφος 2, την απόφαση της επιτροπής πολιτικής και ασφαλείας ΠΓΔM/2/2003, της 10ης Μαρτίου 2003, όσον αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας, Εκτιμώντας τα ακόλουθα: Με επιστολή της 29ης Απριλίου 2003, ο καναδός αντιπρόσωπος στην Ευρωπαϊκή Ένωση την πληροφόρησε ότι δεν είναι σε θέση να συμμετάσχει στην επιχείρηση Concordia υπό τους σημερινούς όρους, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 της απόφασης ΠΓΔM/3/2003 αντικαθίσταται από το ακόλουθο κείμενο: "Άρθρο 1 Συνεισφορές τρίτων κρατών Μετά τη σύσκεψη συγκρότησης και επάνδρωσης δυνάμεων, έγιναν δεκτές για την επιχείρηση της Ευρωπαϊκής Ένωσης στην ΠΓΔΜ συνεισφορές από τα ακόλουθα τρίτα κράτη: Βουλγαρία Τσεχική Δημοκρατία Εσθονία Ουγγαρία Ισλανδία Λεττονία Λιθουανία Νορβηγία Πολωνία Ρουμανία Σλοβακία Σλοβενία Τουρκία." Άρθρο 2 Έναρξη ισχύος Η παρούσα απόφαση αρχίζει να ισχύει την ημέρα της υπογραφής της. Βρυξέλλες, 17 Ιουνίου 2003.

[Source: multi_eurlex | Tokens: 1463]